Motî:båkete - Wikipedia

# Motî:båkete

### Èn årtike di Wikipedia.

båkete di poite di gregne

båkete [f.n.] 1. bawete, pitite finiesse po-z î loukî dins èn ouxh, on meur. Dj' a veyou pal båkete ki vos nd alîz (H. Forir). Å matén, l' Årdinwès aléve riwaiter pal båkete di l' ouxh del gregne po vey s' i freut bea udon k' i ploureut (rat. pa L. Mahin). On dit eto: loukete, potale. F. chatière, lucarne, vasistas. 2. pitit trô dins l' ouxh d' intrêye, po vey les djins ki vnèt toker. F. œil-de-bœuf. 3. ronde finiesse d' avion, di batea. Cwand ti les rwaites pal båkete, les djins sont tot ctoirdous. Pal båkete di l' avion, on voeyeut disfiler tos les cwårés tchamps del Saskatchewane. F. hublot.

Finiesse a môde di båkete di batea d' ene måjhon å boird del mer.

4. bawete d' on buro, d' ene administråcion. Li percepteur astitcha s' tiesse pa l' båkete di s' buro. F. guichet, judas. 5. trô dins ene vite avou ene tournikete po renairi ene plaece. Fijhoz mete ene båkete a vosse finiesse, i foume trop foirt cial (H. Forir). F. ventilateur. 6. plaece des apareys fotos pa wice kel loumire passe. >> båkete del loumire: ronde pårteye divantrinne des apareys fotos et des fimreces. F. objectif. >> trô del båkete: pitit trô ki leye passer l' loumire dins èn aparey di fotos, et k' on pout drovi u rclôre tot reglant l' båcnire. rl a: diyafrague. F. ouverture du diaphragme. >> båkete di l' ouy: plaece k' on rwaite li sudjet a prinde e poirtrait. F. viseur. Disfondowes: baukète, beucate, beukète. Pc. bokète. Coinrece Årdene & Bote di Djivet. Etimolodjeye: bodje latén batare (båyî, esse å lådje); miersipepieuzmint splitchî e FEW 1.284b; cawete -kete. | båket [o.n.] dins l' ratourneure: >> fé båket: riwaitî åd triviè d' on noret, dins l' trô d' ene gazete, evnd. F. épier, surveiller.

Ôte parintêye :

- båcter
- båkyî, båkiåd
- båcnire
- båkene
- båkea
- båker, båkeu, båke, abåker

Prin del pådje «http://wa.wikipedia.org../../../b/%C3%A5/k/Mot%C3%AE%7Eb%C3%A5kete.html»

##### Views

- Årtike
- Copene
- Modêye d' asteure

##### Cweri